Diskussion:Genitiv - Alemannische Wikipedia

# Diskussion:Genitiv

### Us der alemannische Wikipedia, der freie Dialäkt-Enzyklopedy

Ka eber bstätige, ass mer
"em Huus sy(s) ...", "em Buech sy(s) ..." sait, wiä in däm Artikel bhaüptet wird? Also
"im Huus si schöni Muure"? Oder: "Zeig mer emol im Buech si Deckel!"
Wu sait mer des? (bittschen Satzbiispiil drzue schriibe).
Ich dät meine, mer sait 'em ... sy ...' usw. nit bi Sache, sondern numme bi Persone. "Im Hüüs si scheni Müüre" wird besser mit 'd schen Hüüsmüüre' oder 'd schen Müüre vum Hüüs' üsdruckt. Mindschtens isch im Oberrhiinalemannische eso.
Wänn niäme "em Huus ... sy ..." bstätigt, duen ichs ändere.
Albärt 23:17, 5. Nov 2005 (UTC)

Di Biispiil mag stilistisch besser si, aber i ha chaini Probleme demit z'sage, dass in minem Audo sini Raife, Batterie, Motor un Lampe mien durgluegt werre. D.h. sobal sich de Genitiv uf meh wie ai Gegestand beziegt, chummt mer n.m.E. um die dativisch Satzkonstruktion nimmi rum. Mer cha zwar au vu minem Audo sage (was, wie au i find, stilistisch besser isch). Aber menki Gegeständ duet mer halt gern personifiziere. S'Audo dirft do ä haiße Kandidat defir si, wenn au nit bi mir ;-).

Des Thema gäb jo fast scho ä Doktorarbet: "Die Diglossie zwischen gesprochenem und geschriebenem Alemannisch - Alemannisch als Schriftsprache"

Ich ha aber ä anders Problem mit folgendem Satz:

"s Millers händ Bsuech, s Ùnggle Pauls kèmme".

Des sin zwai Hauptsätz mit zwai Nominative. s'Millers un s'Ùnggle Pauls isch chai Genitiv, sundern eher ä spezielle Familieplural mit aigenem Artikel. Wo laitet der sich her? Genitiv oder ä Relikt vum germanisch/indoeuropäische Plural-s vum Nominativ wie im Englische oder in de latinische konsonantische Deklination? --W-j-s 22:06, 2. Jan 2006 (UTC)

  I han jetz d Grammatike durgluegt un niäne kei "im Aüto sini Reife, si Battrii" usw. gfunde. I han mer drum erlaübt, dr Artikel z korrigiäre. In dr Züriditsche Grammatik heißts sogar üsdricklig (S. 214): "Auf diese Weise und ausschließlich so wird der Genitiv von Sachen ausgedrückt: De Toon von ere Flööte, s Lüüte von Glogge, d Laag vo Züri (...) usw." In dr Kaiserstiähler alemannische Sprochlehr (Alemannischs Dialäkthandbuech, S. 373): "Der Gebrauch von im ... si ... bei Pflanzen oder Sachen ist selten und wirkt eher kindlich." Eb dr "Bsitz" Singular, e Ufzellung oder Plural (z.B. Glogge) isch, spiilt ke Roll.
  Was i no han welle sage isch des:
  Dä Satz grad ebe enthaltet zwee Nominativ: 1. "Was i no han welle sage", 2. "des". So guet wiä e Subjekt (im Nominativ) e ganze Satz ka sii, so guet ka ner aü e ellipitischi Genitivkonschtruktion sii. Mit s'Millers isch nämlig s'Millers Familiä gmeint - also Genitiv. Un dä Genitiv fungiärt im Satz "S'Millers händ Bsuech" as Subjekt (im Nominativ). --Albärt 20:26, 21. Jan 2006 (UTC)

Vun "http://als.wikipedia.org../../../g/e/n/Diskussion%7EGenitiv_73bd.html"

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech